
סופשבוע של הרפתקאות ספרותיות ומוזיקליות בתל אביב
ערן צור, דורי בן-זאב, מאיה בלזיצמן, רועי זו ארץ,
יוסי צברי, יעלה אביטל שלישיית עתר ואמנים נוספים
ניהול אומנותי: עפר שלי
28-26 במאי 2022 סטודיו אנט, שביל המרץ 2 ת"א 
מחיר: 85-120  ₪. הטבות והנחות באתר סטודיו אנט. לתכנית הפסטיבל המלאה >>
הצלילים והמילים. ישויות המתערבבות על הבמות לפס הקול של הסצינה התרבותית הסובבת אותנו. לעיתים המוזיקה מלווה את המילים, לעיתים המילים מקשטות ומפלרטטות עם המוזיקה. הפסטיבל השובב שזה עתה נולד יגיש לכם מבחר מטעמים וחוויות בימתיות הנרקחות ממפגש לא שגרתי של טקסט ומוזיקה, מלל וקצב. כל מופע בסופהשבוע המיוחד הזה יבטא מין חיבור מקורי שכזה פרי מוחם הקודח של מיטב היוצרים. האם תגיעו לקונצרט? או להצגת תיאטרון? או שמא לערב קריאה? או שאולי הכל יתערבב לו ביחד...
 
יום חמישי 26.5.22 בשעה 20:00 סיפור פשוט - ש"י עגנון ערן צור ושלישיית עתר 85-120 ש"ח
ערן צור, קריאה; עפר שלי, פסנתר; טניה בלצר, כינור; חמוטל צור, צ'לו
מופע מוזיקה-תיאטרון מקורי להרכב קמרי ושחקן, על פי סיפורו של ש"י עגנון בעיבודה של מיכל אקרמן לפס קול מוזיקלי בעריכתו של עפר שלי. את הסיפור, מנכסי צאן וברזל של הספרות העברית, מגישים קריין והרכב קמרי, במופע מקורי ובלתי שגרתי המשלב נגינה חיה, סיפור ותיאטרון. המופע מפגיש באופן יצירתי ומפתיע בין אומנויות הבמה השונות, ומותיר על הצופים חוויה מיוחדת.
המוזיקה משמשת לעיתים כתפאורה ולעיתים כמספרת חלק מן הסיפור. היצירות שנבחרו כוללות רפרטואר קלסי, מוזיקה יהודית וישראלית עכשווית, וקטעי אימפרוביזציה המשותפים לשחקן ולנגנים, מיצירתם של שוברט, דבוג'אק, שוסטקוביץ', יאן פריידלין ליגטי, שונפלד, יוסף אחרון ואחרים.
 
יום חמישי 26.5.22 בשעה 22:00 תת מודאג. קברט מוזיקלי - אנסמבל מיכה עם דורי בן זאב ואורחים 85-120 ₪ 
דורי בן זאב, מיקרופון חיסוני; גדעון לבינסון, צ'לו חוף; רועי זו ארץ, מקשי קלידים; שרון אלמקיאס, תופי במה
קברט מוזיקלי מעולמות האילתור, הקירקס והתת מודאג שהוא מחווה אומנותית בלתי שגרתית לזיכרו של איש התאטרון, הקולנוע, המוזיקה והרדיו מיכה לבינסון ז"ל. קולות, צלילים וזרם של מילים במסע שכל הזמן מחפש את עצמו ומאתגר את המחיצות בין ז'אנרים שונים. הקהל מגיע אל החוויה כמו משתתף על הבמה! 
 
יום שישי 27.5.22 בשעה 21:00 מַזֶשִׁיר  עם יוסי צברי, מאיה בלזיצמן ומתן אפרת 85-120 ₪
מאיה בלזיצמן, צ'לו ושירה; מתן אפרת, תופים וכלי הקשה; יוסי צברי, קריאה
מאיה בלזיצמן ומתן אפרת נפגשים עם אמן המילה הווירטואוזי יוסי צברי לערב המוקדש לשירי המשוררים העבריים הגדולים של כל הזמנים: נתן אלתרמן, תרצה אתר, מאיר אריאל, רוני סומק, רחל שפירא, יעקב אורלנד ורבים אחרים. דרך המוסיקה והמילה הכתובה, נזכה לחוויה מיוחדת במינה הנותנת משמעות חדשה לטקסטים הכתובים ומאירה אותם בזווית ייחודית ורעננה.
 
יום שישי 27.5.22 בשעה 23:00 צריך להשתיק את המוזות - יואל הופמן. ערן צור ושלישיית עתר 85-120 ₪
מוזיקה מקורית: אריה שפירא מבצעים: ערן צור קריאה וסמפלר ממוחשב; עפר שלי: פסנתר; טניה בלצר: כינור; חמוטל צור: צ'לו
פרוזה ואלקטרוניקה. ספרות ישראלית עכשווית ומוזיקה עכשווית על במה אחת בביצוע חי ומהפנט. מבט ישיר חד ומסנוור אל המציאות הישראלית ביצירתו של אריק שפירא המבוססת על הפרוזה של אחד מהסופרים הישראליים המעניינים והמדוברים של זמננו. היצירה נכתבה בהזמנת שלישיית עתר ויצאה לאור על גבי אלבום בשיתוף עם ערן צור. "מצבי רוח" הוא ספרו האחרון של הופמן. זהו ספר הבנוי פסיפס ארוך של פרקים או סיפורים קצרצרים. הרצף מעניק את התחושה כי קו דמיוני ולא דווקא עלילתי מחבר את הסיפורים לכדי יריעה סיפורית אחת שלמה ובו בזמן רבים מהם עומדים בזכות עצמם כמיניאטורות ספרותיות מתומצתות בהן המילים נבררו בקפידה כמו בשיר.
נראה כי "מצבי רוח" יותר מספריו האחרים של הופמן נוגע ומתקשר עם הסביבה המיידית שלנו ההוויה הישראלית. 
 
יום שבת 28.5.22 בשעה 12:00 נופי ילדות – יעלה אביטל ושלישיית עתר. לכל המשפחה 85-100 ₪ 
יעלה אביטל: שירה; עפר שלי: פסנתר ושירה; טניה בלצר: כינור; חמוטל צור: צ'לו
הרפתקה מוזיקלית לזמרת סופרן ושלישיית פסנתר המוקדשת לנושא הילדות. המופע מקפל בתוכו אסופה של שירי ילדים שגדלו עליהם שני דורות של מבוגרים בארץ, משנות החמישים ואילך בעיבודיו של פסנתרן ההרכב עפר שלי, לצד הלחנות חדשות שהוזמנו  במיוחד לפרוייקט. "דני גיבור", "שעון בן חיל", "פזמון ליקינטון", מחזור השירים "אורית מספרת" מאת מרק לברי ועוד פנינים מוזיקליות שיהנו מהן מבוגרים וילדים כאחד. שיתוף הפעולה הפורה ורב השנים בין הזמרת יעלה אביטל, מן המובילות בשדה שירת הבארוק בארץ ובעולם ושלישיית עתר הוליד שורה של פרוייקטים מוזיקליים מצליחים ואנו נהנים בכל פעם מחדש לחגוג אותם עם הקהל.

מוצ"ש 28.5.22 בשעה 21:00 מְלַוֶּה-מַלְכָּה! טיש של ספוקן-וורד ומוזיקה 85-120 ₪ 
יונתן קונדה מארח את אריק אבר בספוקן וורד; קרן טננבאום, שירה וויולה; ירון פאר, שירה ופיוט
פיוטים, ניגונים, שירי-ערש ונבואות של מוצ"ש פוגשים בראפ וספוקן-וורד מקורי.
בואו למסע של מילים ומוזיקה מיוחד למוצאי שבת אל מעמקי הרגע המיסטי בזמן בו קודש הופך לחול. מפגש צבעוני ותיאטרלי בין טקסטים מן המקורות והמסורת ובין גרוב ומילים מקוריות.
יונתן קונדה, משורר, שחקן ומוסיקאי, מחלוצי הספוקן-וורד בארץ, אחד ממייסדי להקת הראפ "סיסטם עאלי", כתב ופרסם מספר ספרי שירה ומחזות המשלבים ספוקן-וורד, מוסיקה ותיאטרון.



סטודיו אנט, הבית החדש של עמותת פליציה בלומנטל למוזיקה, הוקם לזכר האמנית והזמרת אנט סלין, ממשיכת דרכה של אמה פליציה בלומנטל. סטודיו אנט ממוקם בדרום המתחדש של העיר, בין בתי מלאכה, גלריות, חללי עבודה לאמנים, בין נוף אורבני לציורי קיר מהממים, בין רעש תעשייתי לרעש אמנותי. במקום – סטודיו לקונצרטים ומופעים, חדרי חזרות ומשרדי העמותה.
סטודיו אנט, שביל המרץ 2 תל-אביב. טלפון: 03-6201185 כרטיסים ומידע באתר: www.fbmc.co.il

לפרטים נוספים:   שירלי יצחקי 0547206348   גילי אלון-ביטון 0544352353

